《大司空曾公见招以病乞改别约集杜》
明代·唐伯元

此生已愧须人扶，细学何颙免兴孤。岂有文章惊海内，几回书札待潜夫。

尊当霞绮轻初散，酒忆郫筒不用酤。不是尚书期不顾，五陵佳气无时无。

作者简介：（1540—1598）明广东澄海人，字仁卿。万历二年进士。历知万年、泰和二县，有惠政。官至南京吏部文选司郎中，佐尚书孙丕扬澄清吏治，苞苴不及其门。受业于永丰吕怀，深疾王守仁新说，上疏反对守仁从祀文庙。有《二程年谱》等。